पीएम मोदी के शपथ ग्रहण समारोह के बाद भीड़ में फंसी ये मशहूर सिंगर, स्मृति ईरानी की मदद से सुरक्षित घर पहुंची  
भीड़ को देख घबराईं आशा भोंसले
पीएम नरेंद्र मोदी की ओथ सेरेमनी में हुई थीं शामिल 
स्मृति ईरानी ने यूं की मदद
लोकसभा चुनावों (Lok Sabha Election) के नतीजों के बाद 30 मई को राष्ट्रपति भवन में पीएम मोदी के शपथ ग्रहण समारोह (Oath Ceremony) में सभी नेताओं समेत बॉलीवुड की हस्तियों ने भी शिरकत की. जिसमें शाहिद कपूर (Shahid Kapoor), मीरा कपूर (Meera Kapoor), कंगना रनौत (Kangana Ranaut) समेत फिल्म इंडस्ट्री की मशहूर सिंगर आशा भोंसले (Asha Bhonsle) भी शामिल हुईं. जैसे ही पीएम मोदी का शपथ ग्रहण समारोह खत्म हुआ तभी राष्ट्रपति भवन में मेहमानों के बीच सेल्फी लेने और एक दूसरे मेलजोल के लिए अफरातफरी मच गई. सभी लोग निकलने के लिए इधर-उधर जाने लगे. पीएम मोदी (PM Modi) के शपथ ग्रहण समारोह में लगभग 8,000 लोग पहुंचे थे. ऐसे में अफरातफरी का माहौल देख सिंगर आशा भोंसले (Asha Bhosle) घबरा गईं. लेकिन मशहूर सिंगर आशा भोंसले की मदद के लिए स्मृति ईरानी (Smriti Irani) आगे आईं.
आशा भोंसले (Asha Bhonsle) भीड़ में अफरातफरी के बीच फंस गई थी. लेकिन उसी वक्त स्मृती ईरानी (Smriti Irani) ने उनको देख लिया और उनकी मदद की. मशहूर सिंगर आशा भोंसले ने स्मृति ईरानी का ट्वीट करके शुक्रिया करते हुए कहा, 'पीएम के शपथ ग्रहण समारोह के बाद मची अफरातफरी में मैं फंस गई थी. मेरी किसी ने मदद नहीं की, लेकिन स्मृति ईरानी ने मेरी हालत देखी और यह सुनिश्चित किया कि मैं सुरक्षित घर पहुंच जाऊं. वे बहुत ही केयर करती हैं और इसीलिए जीती भी हैं.'
I was stranded in the crazy rush post PM oath ceremony. No one offered to help me except @smritiirani who saw my plight & made sure I reached home safely. She cares & that's why she won. pic.twitter.com/vDV84PrIVp

बता दें स्मृति ईरानी (Smriti Irani) ने उत्तर प्रदेश की अमेठी (Amethi) लोकसभा सीट से कांग्रेस अध्यक्ष राहुल गांधी (Rahul Gandhi) के खिलाफ चुनाव लड़ा था. जिसमें स्मृति ईरानी ने कांग्रेस की पारंपरिक सीट अमेठी से राहुल गांधी को हरा दिया. तभी से स्मृति ईरानी खबरों में लगातार बनी हुई हैं.